Аԥхынра иаалагазар 2000-ҩык рҟынӡа атуристцәа Абраскьыл иҳаԥы иаҭаахьеит
© SputnikОтапская пещера
© Sputnik
Абраскьыл иҳаԥы Очамчыра араион Отаԥ ақыҭаҿы иҟоуп. Иаартын XIX ашәышықәсазы.
АҞӘА, нанҳәа 1– Sputnik. Аԥхынра иаалагазар 2000-ҩык рҟынӡа атуристцәа Абраскьыл иҳаԥы иаҭаахьеит, абри атәы арадио Sputnik иазеиҭеиҳәеит аобиект адиректор Асҭамур Адлеиба.
Адлеиба иажәақәа рыла, 2022 шықәса иара абри аамҭахҵәахазгьы аҳаԥы иара убри аҟара ауаа аҭааит. Адлеиба иҳәеит сынтәа еиҳа ирацәаҩны ишырзыԥшыз, аха игәанала ауаа рмаҷра зыдҳәало аҳаԥы аекскурсиатә маршрутқәа реиҳарак рҿы иахьарбам ауп. Аиҳараҩык атуристцәа рхатә машьынақәа рыла иаауеит, аекскурсиатә автобусқәа ара иаангылаӡом иҳәеит адиректор.
Адуцәа рзы аҳаԥы аҭаара ахәԥса 300 мааҭ иҟоуп, 7 шықәса рҟынӡа зхыҵуа рзы – ихәыдаԥсадоуп, 10 шықәса зхыҵуа рзы - 150 мааҭ. Адлеиба иажәақәа рыла, мышкы аҳаԥахьы инеиуеит 40-50-ҩык. Аекскурсиа 40 минуҭ ицоит. Аҭааҩцәа аҳаԥы ианҭало ирыдыргалоит арезина магәқәеи ахьчага лакҭаҩқәеи.
Адлеиба ишиҳәо ала атуристцәа аҭыԥ ԥшӡа абара адагьы иаархәар рылшоит ақыҭанхамҩа аалыҵ. Аҳаԥы иацәыхарамкәа аус ауеит аџьармыкьа.
12 Нанҳәа 2019, 09:58
Аҳаԥы иамоуп аҩбатәи ахьӡгьы – Отаԥтәи аҳаԥы. Иара макьаназ инагӡаны иҭҵаам, агалереиатә еибыҭашьа амоуп. Аҭуан аҿы ирацәоуп асталактитқәа, агалереиқәа рҿы – асталагмитқәеи асталагнатқәеи. Зегьы иреиҳау асталагмит 10 метрак иҟоуп. Иароуп ҳәоуп ишыршьо Абраскьыл дзыдҿаҳәалаз ашьаҟагьы.
Аҳаԥы иҭысуеит аӡиас маҷ – Аҽҟьыҭызго, урысшәала - "Выносящая конский навоз".
Аҳаԥы аадыртит XIX ашәышықәсазы. Аспелеологцәа иҭырҵаахьоу ҩ-километраки бжаки роуп. Аекскурсиақәа 800 метра ирхысуам. Азал хадахь анеиразы аҭааҩцәа аҳаԥкылҵа ҭшәақәа ирыҵысроуп. Убри аан рымҩа аӡыршьҭралоуп ишцо. Аӡы ӡынгьы-ԥхынгьы +14˚С иҟоуп.